				|

		52013PC0507

			Pasiūlymas TARYBOS REGLAMENTAS kuriuo nustatomos 2013–2014 m. žvejybos sezono europinių ančiuvių žvejybos Biskajos įlankoje galimybės /* COM/2013/0507 final - 2013/0236 (NLE) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Tarybos reglamentuose dėl žvejybos
galimybių, priimtuose per antrą kiekvienų metų pusę,
atsižvelgiant į skirtingą europinių ančiuvių
metinį ciklą ir jų biologijos ypatumus bei mokslines
rekomendacijas, bendras leidžiamas sužvejoti šių išteklių žuvų
kiekis (BLSK) Biskajos įlankoje nebenurodomas. Europinių
ančiuvių BLSK turi būti nustatytas kiekvienais metais apie
liepos mėn.
Tarybos reglamentu (EB) Nr. 694/2012
Taryba nustatė nuo 2012 m. liepos 1 d. iki 2013 m. birželio
30 d. šių išteklių žvejybos veiklai taikomą BLSK. BLSK ir
jo paskirstymas susijusioms valstybėms narėms dabar turi būti
nustatyti kitiems 12 mėnesių.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Pagal 2002 m. gruodžio 20 d. Tarybos
reglamente (EB) Nr. 2371/2002 dėl žuvų išteklių apsaugos ir
tausojančio naudojimo pagal Bendrąją žuvininkystės
politiką išdėstytus bendros žuvininkystės politikos tikslus
žvejybos galimybės turėtų būti nustatomos atsižvelgiant
į turimas mokslines rekomendacijas ir biologinius, socialinius ir
ekonominius aspektus, užtikrinant vienodas veiklos sąlygas visiems
žvejybos sektoriams.
2013 m. liepos mėn.
Žuvininkystės mokslo, technikos ir ekonomikos komiteto (toliau – ŽMTEK)
rekomendacija dėl Biskajos įlankos europinių ančiuvių
išteklių taikoma 2013 m. liepos 1 d.–2014 m. birželio
30 d. žvejybos sezonui.
ŽMTEK rekomendacijoje įvertinta, kad
išteklių neršiančių žuvų biomasė yra apytiksliai 56 055
tonos. Atsižvelgiant į 2009 m. liepos 29 d. Komisijos
pateiktą Reglamento, kuriuo nustatomas ilgalaikis Biskajos įlankos
europinių ančiuvių išteklių ir jų žvejybos
rūšių valdymo planas[1],
pasiūlymą ir į tai, kad tas pasiūlymas grindžiamas
naujausiu sprendimų dėl žvejybos galimybių poveikio šiems ištekliams
vertinimu, Reglamente (ES) Nr. 694/2012 nustatyti šių išteklių
BLSK pagal pasiūlyme išdėstytą žvejybos taisyklę.
2013 m. peržiūrėti
Tarptautinės jūrų tyrinėjimo tarybos (ICES) naudoti
europinių ančiuvių išteklių būklės
įvertinimo metodai ir biologiniai parametrai. Atsižvelgiant į
šią naują mokslinę informaciją gali būti tikslinga
artimoje ateityje ne tik peržiūrėti 2009 m. liepos 29 d.
Komisijos pasiūlyme nustatytą dabartinę žvejybos kontrolės
taisyklę, bet ir persvarstyti kitas žvejybos valdymo priemones. Šiuo
atveju atitinkamai gali būti siūlomi pakeitimai. Kol bus atlikta
minėta peržiūra, tikslinga toliau taikyti dabartinę žvejybos
kontrolės taisyklę, nes patvirtinta, jog ji tebėra pakankamo
atsargumo lygio, ir ją taikant užtikrinamas sužvejojamo žuvų kiekio
nuspėjamumas ir žvejybos sektoriaus stabilumas. Atitinkama
(Pietvakarių vandenų) regioninė patariamoji taryba sekė
šiuos mokslinius pokyčius ir, kaip parodė neoficialios jos narių
konsultacijos, pritaria jiems. Regioninė patariamoji taryba dalyvaus
būsimame žvejybos kontrolės taisyklės ir kitų valdymo
priemonių, kaip antai reguliavimo sezonai, persvarstymo darbe, kurio imsis
Komisijos mokslinės patariamosios įstaigos.
Todėl 2013 m. liepos
1 d.–2014 m. birželio 30 d. žvejybos sezono BLSK pagal
minėtame pasiūlyme nustatytą žvejybos taisyklę
turėtų būti 17 100 tonų.
Tarybos prašoma šį pasiūlymą
priimti kuo greičiau, kad žvejai galėtų planuoti savo
veiklą naujam žvejybos sezonui.
2013/0236 (NLE)
Pasiūlymas
TARYBOS REGLAMENTAS
kuriuo nustatomos 2013–2014 m. žvejybos
sezono europinių ančiuvių žvejybos Biskajos įlankoje
galimybės
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio 3 dalį,
atsižvelgdama į Europos Komisijos
pasiūlymą,
kadangi:
(1)       Taryba privalo nustatyti
žvejybos galimybes pagal žvejybos rūšį arba pagal žvejybos
rūšių grupes. Šios žvejybos galimybės valstybėms
narėms turėtų būti paskirstytos taip, kad kiekvienai
valstybei narei būtų užtikrintas sąlyginis visų
išteklių arba išteklių grupių žvejybos stabilumas, tinkamai
atsižvelgiant į bendros žuvininkystės politikos tikslus, nustatytus
2002 m. gruodžio 20 d. Tarybos reglamente (EB) Nr. 2371/2002
dėl žuvų išteklių apsaugos ir tausojančio naudojimo pagal
Bendrąją žuvininkystės politiką[2];
(2)       siekiant tinkamai valdyti
išteklius ir supaprastinti žvejybą, reikėtų nustatyti BLSK ir
valstybių narių europinių ančiuvių žvejybos Biskajos
įlankoje (ICES VIII parajonyje) kvotas, taikomas ne kalendorinių
metų laikotarpiu, bet metiniu valdymo sezonu nuo einamųjų
metų liepos 1 d. iki kitų metų birželio 30 d.
Tačiau žvejybai ir toliau turėtų būti taikomos Reglamente
(ES) Nr. 39/2013[3]
nustatytos bendrosios kvotų naudojimo sąlygų nuostatos;
(3)       2013–2014 m. žvejybos
sezono BLSK Biskajos įlankoje turėtų būti nustatytas
remiantis turimomis mokslinėmis rekomendacijomis, atsižvelgiant į
biologinius, socialinius ir ekonominius aspektus ir visiems žvejybos sektoriams
užtikrinant vienodas veiklos sąlygas;
(4)       siekdama numatyti
daugiametį europinių ančiuvių išteklių Biskajos
įlankoje valdymą,  Komisija 2009 m. liepos 29 d.
pateikė Reglamento, kuriuo nustatomas ilgalaikis Biskajos įlankos
europinių ančiuvių išteklių ir jų žvejybos
rūšių valdymo planas, pasiūlymą. Kadangi poveikio
vertinime, kuriuo grindžiamas pasiūlymas, pateiktas naujausias šiems
ištekliams skirtų valdymo sprendimų poveikio vertinimas, tikslinga
atsižvelgiant į jį nustatyti europinių ančiuvių
Biskajos įlankoje BLSK. 2013 m. liepos mėn. paskelbtose
Žuvininkystės mokslo, technikos ir ekonomikos komiteto (ŽMTEK)
rekomendacijose nustatyta, kad išteklių neršiančių žuvų
biomasė yra apytiksliai 56 055 tonos. Todėl turėtų
būti nustatytas 17 100 tonų 2013 m. liepos
1 d.–2014 m. birželio 30 d. žvejybos sezono BLSK;
(5)       pagal 1996 m.
gegužės 6 d. Tarybos reglamento (EB) Nr. 847/96, kuriuo nustatomos
bendrų leistinų sugavimų ir kvotų kasmetinio valdymo
papildomos sąlygos[4],
2 straipsnį būtina nustatyti, kokiu mastu tame reglamente nustatytos
priemonės taikomos europinių ančiuvių ištekliams Biskajos
įlankoje;
(6)       atsižvelgiant į tai, kad
jau prasideda 2013–2014 m. žvejybos sezonas ir reikia užtikrinti
metinių sužvejoto kiekio ataskaitų teikimą, šis reglamentas
turėtų įsigalioti iškart ir būti taikomas nuo 2013 m.
liepos 1 d.,
PRIĖMĖ ŠĮ
REGLAMENTĄ:
1 straipsnis
Europinių ančiuvių žvejybos
Biskajos įlankoje galimybės
1.           2013 m. liepos
1 d.–2014 m. birželio 30 d. žvejybos sezonu europinių
ančiuvių išteklių ICES VIII parajonyje, kaip apibrėžta
Europos Parlamento ir Tarybos reglamente (EB) Nr. 218/2009[5], nustatomas bendras leidžiamas
sužvejoti kiekis (BLSK) ir jo paskirstymas valstybėms narėms (tonomis
gyvojo svorio):
 Rūšis || Europiniai ančiuviai Engraulis encrasicolus || ICES zona || VIII (ANE/08.)
 Ispanija || 15 390 ||   || Mokslinėmis rekomendacijomis pagrįstas BLSK.
 Prancūzija || 1710 ||
 ES || 17 100 ||
   ||   ||
 BLSK || 17 100 ||
2.           1 dalyje nurodytos žvejybos
galimybės skiriamos ir naudojamos laikantis Reglamento (ES)
Nr. 39/2013 8 ir 10 straipsnių sąlygų.
3.           Taikant Reglamentą (EB)
Nr. 847/96 1 dalyje nurodytiems ištekliams taikomas mokslinėmis
rekomendacijomis pagrįstas BLSK. Taikomos to reglamento 3 straipsnio 2 ir
3 dalys ir 4 straipsnis.
2 straipsnis
Duomenų perdavimas
Kai valstybės narės pagal Tarybos
reglamento (EB) Nr. 1224/2009[6]
33 ir 34 straipsnius Komisijai teikia duomenis, susijusius su ICES VIII
parajonyje sužvejotų europinių ančiuvių iškrovimu, jos
naudoja išteklių kodą „ANE/08“.
3 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Jis taikomas nuo 2013 m. liepos 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               COM(2009) 399 galutinis.
[2]               OL L 358, 2002 12 31, p. 59.
[3]               2013 m. sausio 21 d. Tarybos reglamentas (ES) Nr.
39/2013, kuriuo ES laivams nustatomos 2013 m. tam tikrų žuvų
išteklių ir žuvų išteklių grupių, dėl kurių
nevedamos tarptautinės derybos ir kuriems netaikomi tarptautiniai susitarimai,
žvejybos galimybės (OL L 23, 2012 1 25, p. 1).
[4]               OL L 115, 1996 5 9, p. 3.
[5]               2009 m. kovo 11 d. Europos Parlamento ir Tarybos
reglamentas (EB) Nr. 218/2009 dėl valstybių narių,
žvejojančių Šiaurės Rytų Atlante, nominalių
sugavimų statistinių duomenų pateikimo (OL L 87, 2009 3 31, p.
70).
[6]               2009 m. lapkričio 20 d. Tarybos reglamentas (EB)
Nr. 1224/2009, nustatantis Bendrijos kontrolės sistemą, kuria
užtikrinamas bendrosios žuvininkystės politikos taisyklių laikymasis,
iš dalies keičiantis reglamentus (EB) Nr. 847/96, (EB) Nr. 2371/2002, (EB)
Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB)
Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB)
Nr. 1300/2008, (EB) Nr. 1342/2008 ir panaikinantis reglamentus (EEB) Nr.
2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).


				|

		52014PC0585

			Pasiūlymas EUROPOS PARLAMENTO IR TARYBOS REGLAMENTAS dėl Ekvadoro kilmės prekėms taikomo muitų tarifų režimo /* COM/2014/0585 final - 2014/0287 (COD) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
2014 m. liepos 17 d. baigtos derybos
su Ekvadoru dėl jo prisijungimo prie prekybos susitarimo, kurį
sudarė ES ir Kolumbija bei Peru. Po šių derybų [...] buvo
parafuotas protokolas dėl Ekvadoro prisijungimo prie susitarimo (toliau –
Prisijungimo protokolas).
Siekiant išvengti nereikalingo prekybos
trikdymo, kol bus užbaigtos Prisijungimo protokolo patvirtinimo ir taikymo
procedūros, būtina užtikrinti, kad muitai, kurie Ekvadoro kilmės
produktams buvo taikomi Prisijungimo protokolo parafavimo dieną,
nebūtų padidinti ir kad šiems produktams nebūtų taikomi
jokie nauji muitai. Todėl siūlomame reglamente išlaikomas muito
normų, kurios Ekvadorui buvo taikomos Prisijungimo protokolo parafavimo
dieną, dydis.
Šis reglamentas bus taikomas nuo 2015 m.
sausio 1 d. ir tol, kol nuo Prisijungimo protokolo įsigaliojimo (arba
prireikus nuo jo laikino taikymo pradžios) praeis šeši mėnesiai, arba iki 2016 m.
gruodžio 31 d., atsižvelgiant į tai, kuri data ankstesnė. Šis
laikotarpis yra būtinas siekiant skirti pakankamai laiko atlikti visas
būtinas su Prisijungimo protokolo taikymu susijusias vidaus
procedūras ES ir Ekvadore. Gali būti papildomai vėluojama
dėl to, kad prieš Komisijos sprendimą dėl pasiūlymo
dėl Tarybos sprendimų dėl Prisijungimo protokolo pasirašymo ir
laikino taikymo bei sudarymo reikės surengti būtinas konsultacijas ir
Prisijungimo protokolą turės patvirtinti Kolumbija ir Peru. Laikoma,
kad šešių mėnesių laikotarpis, per kurį gali būti
taikomas tiek šis reglamentas, tiek Prisijungimo protokolas, yra būtinas,
kad ekonominės veiklos vykdytojai galėtų prisitaikyti prie
naujų muitinės procedūrų.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Netaikoma.
3.           TEISINIAI PASIŪLYMO
ASPEKTAI
Teisinis pasiūlymo pagrindas –
Sutarties dėl Europos Sąjungos veikimo 207 straipsnio 2 dalis.
4.           POVEIKIS BIUDŽETUI
Siūlomame reglamente išlaikoma
dabartinė patekimo į rinką tvarka, todėl šiuo atžvilgiu jis
neturi jokio papildomo finansinio poveikio ES biudžetui. Tačiau netaikant
reglamento galimai padidėtų muitinės surenkamos pajamos.
Šių muitinės surenkamų
pajamų kiekį numatyti sunku, tačiau bet kokiu atveju jis
būtų palyginti nedidelis. Ekvadorui taikant dabartinę patekimo
į rinką tvarką, kuri nustos galioti 2015 m. sausio 1 d.,
iš muitų sutaupyta iki 215 mln. EUR (remiantis 2013 m.
prekybos duomenimis). Ekvadoro eksportas į ES yra labai koncentruotas ir 95 proc.
šių lėšų sutaupyta eksportuojant iš esmės penkias
produktų grupes, kurioms taikomas vidutinis 16 proc. muitas.
Todėl pradėjus šiems produktams taikyti erga omnes muitus
gerokai sumažėtų jų eksportas į ES, taigi faktinis poveikis
ES biudžetui dar labiau sumažėtų.
2014/0287 (COD)
Pasiūlymas
EUROPOS PARLAMENTO IR TARYBOS REGLAMENTAS
dėl Ekvadoro kilmės prekėms
taikomo muitų tarifų režimo
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 207 straipsnio 2 dalį,
atsižvelgdami į Europos Komisijos
pasiūlymą,
teisėkūros procedūra priimamo akto
projektą perdavus nacionaliniams parlamentams,
laikydamiesi įprastos
teisėkūros procedūros,
kadangi:
(1)       2012 m. birželio 26 d.
pasirašyto Europos Sąjungos bei jos valstybių narių ir
Kolumbijos bei Peru prekybos susitarimo (toliau – Susitarimas) 329 straipsnyje
nustatyta, kad prie Susitarimo gali prisijungti kitos Andų bendrijos šalys
narės;
(2)       Ekvadorui pateikus
prašymą iš naujo pradėti derybas su Sąjunga dėl tapimo
Susitarimo šalimi, 2014 m. buvo vedamos Sąjungos ir Ekvadoro derybos.
Po šių derybų [...] buvo parafuotas protokolas dėl Ekvadoro
prisijungimo prie susitarimo (toliau – Prisijungimo protokolas);
(3)       parafavus Prisijungimo
protokolą būtina sudaryti laikiną abipusį susitarimą,
kuriuo, siekiant išvengti nereikalingo prekybos trikdymo, būtų sukurta
laisvosios prekybos su Ekvadoru zona. Todėl nuo 2015 m. sausio 1 d.
muitai, kurie Ekvadoro kilmės produktams buvo taikomi Prisijungimo
protokolo parafavimo dieną, nedidinami ir šiems produktams netaikomi jokie
nauji muitai;
(4)       taigi šiame reglamente
numatyta, kad nuo 2015 m. sausio 1 d. išlaikomas muito normų,
kurios Ekvadorui buvo taikomos [Prisijungimo protokolo parafavimo data], dydis;
(5)       ši priemonė nedaro
poveikio priemonėms, kurių imtasi pagal Tarybos reglamentus (EB)
Nr. 597/2009[1],
(EB) Nr. 1225/2009[2]
arba (EB) Nr. 260/2009[3];
(6)       kaip šiuo reglamentu suteikto
muitų tarifų režimo taikymo sąlyga Ekvadoras nuo [Prisijungimo
protokolo parafavimo data] turėtų nenustatyti naujų muitų
arba lygiaverčio poveikio mokesčių, ar naujų kiekybinių
apribojimų arba lygiaverčio poveikio priemonių, taikomų
Sąjungos kilmės importui, arba nedidinti galiojančių
muitų arba mokesčių, arba neįvesti jokių kitų
apribojimų;
(7)       siekiant užtikrinti, kad
Ekvadoras toliau laikytųsi savo įsipareigojimų įgyvendinti
pagrindines tarptautines konvencijas dėl žmogaus ir darbo teisių,
aplinkos apsaugos ir gero valdymo, ši priemonė turėtų būti
taikoma, jei šios konvencijos yra nuolat ir veiksmingai įgyvendinamos;
(8)       siekiant užkirsti kelią
bet kokiam sukčiavimui, teisės naudotis šiuo reglamentu nustatytu
muitų tarifų režimu suteikimas turėtų priklausyti nuo to,
ar Ekvadoras laikosi atitinkamų produktų kilmės taisyklių
ir su jomis susijusių procedūrų;
(9)       būtina numatyti
galimybę taikyti Bendrojo muitų tarifo muitus Ekvadoro kilmės
produktams, jei po Komisijos tyrimo paaiškėtų, kad dėl jų
kyla arba gali kilti didelių sunkumų Sąjungos gamintojams,
gaminantiems panašius arba tiesiogiai konkuruojančius produktus;
(10)     jeigu kurios nors iš šiame
reglamente nustatytų sąlygų nesilaikoma, Komisijai
turėtų būti suteikti įgyvendinimo įgaliojimai laikinai
sustabdyti viso tame reglamente numatyto muitų tarifų režimo arba jo
dalies taikymą. Tais įgaliojimais turėtų būti
naudojamasi laikantis Europos Parlamento ir Tarybos reglamento (ES) Nr. 182/2011[4];
(11)     šis reglamentas turi būti
taikomas šešis mėnesius nuo Prisijungimo protokolo įsigaliojimo arba
laikino atitinkamų jo nuostatų taikymo pradžios, ir ne ilgiau kaip
iki 2016 m. gruodžio 31 d.,
PRIĖMĖ ŠĮ
REGLAMENTĄ:
1 straipsnis
Apibrėžtys
Šiame reglamente:
a)           muitų tarifų režimas –
Ekvadoro kilmės prekėms taikoma muito norma ir režimas, kaip
nustatyta 2 straipsnyje;
b)           Bendrojo muitų tarifo muitai –
Tarybos reglamento (EEB) Nr. 2658/87[5]
I priedo antroje dalyje nurodyti muitai, išskyrus pagal tarifines kvotas
taikomus muitus;
c)            Ekvadoro kilmės produktas
(-ai) – produktas (-ai), kuris (-ie) atitinka kilmės reikalavimus,
nurodytus Tarybos reglamento (EEB) Nr. 2913/92[6] II antraštinės
dalies 2 skyriuje, ir atsižvelgiant į tarifų režimą, kurį
siekiama taikyti pagal 2 straipsnio nuostatas, Komisijos reglamento (EEB)
Nr. 2454/93[7]
IV antraštinės dalies 1 skyriuje arba 2 skyriaus 1 skirsnyje.
2 straipsnis
Muitų tarifų
režimas
1.           Muitai, kurie Ekvadoro
kilmės produktams buvo taikomi [Prisijungimo protokolo parafavimo data],
nedidinami ir šiems produktams netaikomi jokie po šios datos nustatyti nauji
muitai.
2.           1 dalyje nurodytas muitų
tarifų režimas taikomas nedarant poveikio priemonėms, kurių
imtasi pagal reglamentus (EB) Nr. 597/2009, (EB) Nr. 1225/2009 arba
(EB) Nr. 260/2009.
3 straipsnis
Sąlygos, kuriomis
suteikiama teisė naudotis muitų tarifų režimu
Teisė naudotis 2 straipsnyje apibrėžtu muitų tarifų
režimu įgyjama, jei:
a)           laikomasi 1 straipsnio c punkte
nurodytų kilmės taisyklių ar su jomis susijusių
procedūrų, įskaitant, jei tinkama, veiksmingo administracinio
bendradarbiavimo nuostatas, kurios buvo taikomos [Prisijungimo protokolo
parafavimo data];
b)           Ekvadoras nuo [Prisijungimo
protokolo parafavimo data] nenustato naujų muitų arba
lygiaverčio poveikio mokesčių ir naujų kiekybinių
apribojimų arba lygiaverčio poveikio priemonių, taikomų
importui iš Sąjungos, arba nedidina galiojančių muitų arba
mokesčių, arba nenustato jokių kitų apribojimų;
c)           Ekvadoras toliau ratifikuoja bei
veiksmingai įgyvendina šio reglamento priede išvardytus paktus,
konvencijas bei protokolus ir be išlygų sutinka pagal jo ratifikuotų
paktų, konvencijų bei protokolų nuostatas vykdyti ataskaitų
teikimo reikalavimus, reguliarią stebėseną bei leisti
peržiūrėti įgyvendinimo rezultatus;
d)           bendradarbiauja su Europos Komisija
ir teikia visą informaciją, kuri būtina siekiant įvertinti,
ar Ekvadoras laikosi c punkte nurodytų reikalavimų;
e)           Ekvadoras nuolat deda pastangas
pasirašyti ir ratifikuoti prisijungimo prie Europos Sąjungos bei jos
valstybių narių ir Kolumbijos bei Peru prekybos susitarimo
protokolą.
4 straipsnis
Laikinas sustabdymas
Jei Komisija nustato, kad yra užtektinai įrodymų, jog
nesilaikoma 3 straipsnyje nustatytų sąlygų, ji gali priimti
įgyvendinimo aktus siekdama laikinai sustabdyti muitų tarifų
režimo taikymą visiems arba tam tikriems Ekvadoro kilmės produktams.
Tie įgyvendinimo aktai priimami laikantis 6 straipsnio 2 dalyje nurodytos
nagrinėjimo procedūros.
5
straipsnis
Apsaugos sąlyga
Jei Ekvadoro kilmės produktas importuojamas
tokiu kiekiu ir (arba) tokiomis kainomis, dėl kurių kyla arba
gali kilti rimtų sunkumų Sąjungos panašių arba tiesiogiai
konkuruojančių produktų gamintojams, pagal
procedūrines taisykles, nustatytas Europos Parlamento ir Tarybos
reglamentu (ES) Nr. 19/2013[8],
tam produktui mutatis mutandis gali būti vėl pradedami taikyti
Bendrojo muitų tarifo muitai.
6 straipsnis
Komiteto
procedūra
1.           Įgyvendinant šio
reglamento 4 straipsnį, Komisijai padeda Muitinės kodekso komitetas,
įsteigtas pagal Tarybos reglamento (EEB) Nr. 2913/92 248a straipsnį.
Tas komitetas – tai komitetas, kaip nustatyta Reglamente (ES) Nr. 182/2011.

2.           Kai daroma nuoroda į
šią dalį, taikomas Reglamento (ES) Nr. 182/2011 5 straipsnis.
7 straipsnis
Įsigaliojimas,
taikymas ir galiojimo pabaiga
1.           Šis reglamentas
įsigalioja kitą dieną po jo paskelbimo Europos Sąjungos
oficialiajame leidinyje.
2.           Jis taikomas nuo 2015 m.
sausio 1 d.
3.           Šis reglamentas nustoja
galioti praėjus šešiems mėnesiams nuo Prisijungimo protokolo
įsigaliojimo arba prireikus jo laikino taikymo pradžios, arba 2016 m.
gruodžio 31 d., atsižvelgiant į tai, kuri data ankstesnė. Jeigu
šis reglamentas nustoja galioti iki 2016 m. gruodžio 31 d., Komisija Europos
Sąjungos oficialiajame leidinyje paskelbia pranešimą.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
Europos Parlamento vardu                           Tarybos
vardu
Pirmininkas                                                    Pirmininkas
[1]               2009 m. birželio 11 d. Tarybos reglamentas (EB) Nr. 597/2009
dėl apsaugos nuo subsidijuoto importo iš Europos bendrijos narėmis
nesančių valstybių (OL L 188, 2009 7 18, p. 93).
[2]               2009 m. lapkričio 30 d. Tarybos reglamentas (EB)
Nr. 1225/2009 dėl apsaugos nuo importo dempingo kaina iš Europos bendrijos
narėmis nesančių valstybių (OL L 343, 2009 12 22, p. 51).
[3]               2009 m. vasario 26 d. Tarybos reglamentas (EB) Nr. 260/2009
dėl bendrų importo taisyklių (OL L 84, 2009 3 31, p. 1).
[4]               2011 m. vasario 16 d. Europos Parlamento ir Tarybos
reglamentas (ES) Nr. 182/2011, kuriuo nustatomos valstybių narių
vykdomos Komisijos naudojimosi įgyvendinimo įgaliojimais
kontrolės mechanizmų taisyklės ir bendrieji principai (OL L 55, 2011
2 28, p. 13).
[5]               1987 m. liepos 23 d. Tarybos reglamentas (EEB) Nr. 2658/87
dėl tarifų ir statistinės nomenklatūros bei dėl
Bendrojo muitų tarifo (OL L 256, 1987 9 7, p. 1).
[6]               1992 m. spalio 12 d. Tarybos reglamentas (EEB) Nr. 2913/92,
nustatantis Bendrijos muitinės kodeksą (OL L 302, 1992 10 19, p. 1).
[7]               1993 m. liepos 2 d. Komisijos reglamentas
(EEB) Nr. 2454/93, išdėstantis Tarybos reglamento (EEB) Nr. 2913/92,
nustatančio Bendrijos muitinės kodeksą, įgyvendinimo
nuostatas (OL L 253, 1993 10 11, p. 1).
[8]               2013 m. sausio 15 d. Europos Parlamento ir
Tarybos reglamentas (ES) Nr. 19/2013, kuriuo įgyvendinama Europos
Sąjungos bei jos valstybių narių ir Kolumbijos bei Peru prekybos
susitarimo dvišalė apsaugos sąlyga ir bananų importo
stabilizavimo priemonė (OL L 17, 2013 1 19, p. 1).
PRIEDAS
3
straipsnio c punkte nurodyti paktai, konvencijos ir protokolai
Pagrindinės
JT / TDO konvencijos žmogaus ir darbo teisių srityje
1.           Konvencija dėl kelio
užkirtimo genocido nusikaltimui ir baudimo už jį (1948 m.)
2.           Tarptautinė konvencija
dėl visų formų rasinės diskriminacijos panaikinimo (1965 m.)
3.           Tarptautinis pilietinių
ir politinių teisių paktas (1966 m.)
4.           Tarptautinis ekonominių,
socialinių ir kultūrinių teisių paktas (1966 m.)
5.           Konvencija dėl visų
formų diskriminacijos panaikinimo moterims (1979 m.)
6.           Konvencija prieš
kankinimą ir kitokį žiaurų, nežmonišką ar žeminantį
elgesį ar baudimą (1984 m.)
7.           Vaiko teisių konvencija
(1989 m.)
8.           Konvencija dėl
priverstinio ar privalomojo darbo (Nr. 29) (1989 m.)
9.           Konvencija dėl
asociacijų laisvės ir teisės jungtis į organizacijas gynimo
(Nr. 87) (1948 m.)
10.         Konvencija dėl
teisės jungtis į organizacijas ir vesti kolektyvines derybas
principų taikymo (Nr. 98) (1949 m.)
11.         Konvencija dėl vienodo
atlyginimo vyrams ir moterims už lygiavertį darbą (Nr. 100) (1951 m.)
12.         Konvencija dėl
priverstinio darbo panaikinimo (Nr. 105) (1957 m.)
13.         Konvencija dėl
diskriminacijos darbo ir profesinės veiklos srityje (Nr. 111) (1958 m.)
14.         Konvencija dėl minimalaus
įdarbinimo amžiaus (Nr. 138) (1973 m.)
15.         Konvencija dėl
nepriimtino vaikų darbo uždraudimo ir neatidėliotinų
veiksmų tokiam darbui panaikinti (Nr. 182) (1999 m.)
Konvencijos,
susijusios su aplinkosaugos ir valdymo principais
16.         Nykstančių
laukinės faunos ir floros rūšių tarptautinės prekybos konvencija
(1973 m.)
17.         Monrealio protokolas dėl
ozono sluoksnį ardančių medžiagų (1987 m.)
18.         Bazelio konvencija dėl
pavojingų atliekų tarpvalstybinių pervežimų bei jų
tvarkymo kontrolės (1989 m.)
19.         Biologinės
įvairovės konvencija (1992 m.)
20.         Jungtinių Tautų
bendroji klimato kaitos konvencija (1992 m.)
21.         Kartachenos biosaugos
protokolas (2000 m.)
22.         Stokholmo konvencija dėl
patvariųjų organinių teršalų (2001 m.)
23.         Jungtinių Tautų
bendrosios klimato kaitos konvencijos Kioto protokolas (1998 m.)
24.         Jungtinių Tautų
bendroji narkotinių medžiagų konvencija (1961 m.)
25.         Jungtinių Tautų
psichotropinių medžiagų konvencija (1971 m.)
26.         Jungtinių Tautų
Konvencija dėl kovos su neteisėta narkotinių ir
psichotropinių medžiagų apyvarta (1988 m.)
27.         Jungtinių Tautų
konvencija prieš korupciją (2004 m.)


				|

		52015PC0046

			Pasiūlymas EUROPOS PARLAMENTO IR TARYBOS REGLAMENTAS kuriuo dėl pradinio išankstinio finansavimo, skiriamo pagal Jaunimo užimtumo iniciatyvą remiamoms veiksmų programoms, sumos padidinimo iš dalies keičiamas Europos Parlamento ir Tarybos reglamentas (ES) Nr. 1304/2013 /* COM/2015/046 final - 2015/0026 (COD) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Naujas postūmis darbo vietų
kūrimui, ekonomikos augimui ir investicijoms – vienas svarbiausių
naujosios Komisijos prioritetų. Savo 2015 m. darbo programoje
Komisija įsipareigojo imtis iniciatyvų, kuriomis būtų
skatinama integracija į darbo rinką ir didinamos įsidarbinimo
galimybės, ir priemonių, kuriomis valstybėms narėms
būtų padedama didinti jaunimo užimtumą. Jau pateiktas
pasiūlymas dėl Jaunimo užimtumo iniciatyvos – vienas iš
būdų nedelsiant pradėti įgyvendinti minėtą
prioritetą.
Jaunimo užimtumo iniciatyva (toliau – JUI),
priimta po 2013 m. vasario mėn. Europos Vadovų Tarybos aukšto
lygio politikams paraginus, siekiama mažinti neregėtai didelį jaunimo
nedarbą kai kuriuose itin didelių sunkumų patiriančiuose
Europos Sąjungos (toliau – ES) regionuose. 2013 m. vasario mėn.
Taryboje ir Tarybos išvadose dar kartą pabrėžta, kad jaunimo užimtumo
skatinimas turi būti laikomas svarbiausiu prioritetu. Europos Vadovų
Taryba paragino sutelkti ES biudžeto lėšas, kad būtų prisidedama
prie valstybių narių pastangų kovoti su nedarbo tendencijomis.
JUI tikslas – regionams, kuriuose jaunimo nedarbas didžiausias, skirti
papildomų lėšų jaunimo užimtumui skatinti, be kita ko, įgyvendinant
Tarybos rekomendaciją dėl Jaunimo garantijų iniciatyvos
nustatymo. Pagal JUI teikiama parama turi būti skiriama tiesiogiai
nesimokančiam ir nedirbančiam jaunimui; ji, priešingai nei Europos
socialinio fondo parama, negali būti naudojama sistemoms ir struktūroms
remti. JUI yra įtraukta į ESF programavimą, o jos programavimo
tvarka gali būti nustatyta kaip konkrečios veiksmų programos,
kaip konkrečios veiksmų programos prioritetinės kryptys ar kaip
viena ar kelios prioritetinės kryptys.
Jaunimo nedarbo problemą reikia
spręsti kuo skubiau, todėl jau nuo pat pradžių Komisija
siūlė specialias nuostatas, pagal kurias visą JUI asignuotų
išteklių sumą būtų įsipareigota panaudoti per
pirmuosius dvejus 2014–2020 m. programavimo laikotarpio metus (asignavimų
telkimas laikotarpio pradžioje), kad būtų galima skubiai imtis
rimtų jaunimo užimtumo didinimo priemonių ir nedelsiant gauti
rezultatus. Todėl JUI veiksmai iš esmės turi būti
įgyvendinti iki 2018 m. pabaigos, o ne iki 2023 m., kaip
kitą Europos struktūrinių ir investicijų fondų,
įskaitant Europos socialinį fondą, lėšomis remiamą
veiklą. Be to, buvo nuspręsta, kad JUI išlaidos yra tinkamos
finansuoti nuo 2013 m. rugsėjo 1 d. ir kad siekiant specialaus
asignavimo JUI nereikalaujama bendrojo finansavimo nacionalinės dalies.
2014–2020 m. reglamentavimo sistemoje yra ir kitų nuostatų,
skirtų paspartinti JUI įgyvendinimą.
Trumpesnis JUI įgyvendinimo laikotarpis
reiškia, kad iniciatyvos sėkmę lems per pirmuosius jos
įgyvendinimo valstybėse narėse metus padaryta pažanga,
sprendžiant problemas, su kuriomis susiduria 7 mln. jaunų
nedirbančių ir nesimokančių europiečių. Bet koks
JUI įgyvendinimo atidėliojimas veikiausiai stabdytų visą
procesą ir valstybių narių kovos su jaunimo nedarbu veiksmus.
Deja, praėjus vieneriems metams po ESF
reglamento ir JUI priėmimo rezultatai pirminių
lūkesčių neatitinka. Nors JUI skirti asignavimai buvo perkelti
į laikotarpio pradžią ir buvo imtasi kitų konkrečių
JUI skirtų priemonių, sparčiai sutelkti visų JUI išteklių
nepavyko. Svarbiausios to priežastys – besitęsiantis derybų dėl atitinkamų
veiksmų programų procesas ir įgyvendinimo valstybėse
narėse tvarkos nustatymas; riboti valdžios institucijų pajėgumai
skelbti projektų konkursus ir sparčiai tvarkyti paraiškas, taip pat
nepakankamas išankstinis finansavimas, kad būtų galima imtis
reikiamų priemonių. Pastarąjį klausimą valstybės
narės yra iškėlusios politiniu lygmeniu. Ne viena valstybė
narė įvairiais lygmenimis, įskaitant per Užimtumo,
socialinės politikos, sveikatos ir vartotojų reikalų tarybos
(EPSCO) posėdžius bei dvišalius susitikimus su Komisija, pranešė
patirianti nemenkų sunkumų, susijusių su veiksmų
įgyvendinimo pradžia, nes neturi pakankamai lėšų sumokėti
avansą paramos gavėjams. Europos Parlamentas taip pat yra išreiškęs
susirūpinimą pernelyg lėtu JUI įgyvendinimu. Padėtis
itin sunki tose valstybėse narėse, kur jaunimo nedarbas didžiausias,
nes būtent jos susiduria su didžiausiais biudžeto suvaržymais ir
lėšų stoka.
Komisija jau priėmė 28 (iš 34) JUI
įgyvendinimo veiksmų programas ir baigė derybas dėl dar
keturių veiksmų programų, kurios netrukus turėtų
būti priimtos. Be to, 2014 m. Taryba priėmė įvairioms
konkrečioms šalims skirtas rekomendacijas, kuriose ragino valstybes nares
dėti daugiau pastangų jaunimo nedarbui sumažinti. Valstybės
narės sprendžia klausimus, susijusius su administraciniais pajėgumais
ir šio laikotarpio programų įgyvendinimo tvarka, o Komisija prie šio
proceso prisideda teikdama technines gaires. Teikiamu pasiūlymu Komisija
siekia atsižvelgti į valstybių narių nurodytas problemas ir
nedelsdama imsis su išankstiniu finansavimu susijusių veiksmų.
Paaiškėjo, kad dabartinis pradinis
išankstinis finansavimas, kaip nustatyta Bendrų nuostatų reglamente,
yra nepakankamas, kad būtų galima pašalinti esamą finansavimo
stoką, ir, atsižvelgiant į JUI politinius įsipareigojimus, remti
pastangas nedelsiant ir sparčiai mažinti nepriimtinai didelį jaunimo
nedarbą ES. Dabartinis pradinis išankstinis finansavimas, suteikiamas
priėmus veiksmų programas, sudaro 1 proc. (arba 1,5 proc. finansinę
paramą gaunančių valstybių narių atveju) viso tai
veiksmų programai skiriamo Sąjungos įnašo. Be to, tarpiniai
mokėjimai valstybei narei galimi tik atsižvelgiant į paramos
gavėjų jau patirtas, apmokėtas ir valstybės narės
patvirtintas išlaidas. Tarpiniais mokėjimais kompensuojamos paramos
gavėjų patirtos išlaidos. Todėl tarpiniams mokėjimams
skirtos sumos nepakanka, kad būtų galima atlikti išankstinius
mokėjimus paramos gavėjams.
Tokia padėtis ir didėjantis
jaunuolių, kuriems gresia skurdas ar socialinė atskirtis,
skaičius rodo, kad reikia imtis papildomų, JUI ypatumus
atitinkančių priemonių. JUI išteklių telkimas laikotarpio
pradžioje turėtų būti derinamas su mechanizmais, kurie
padėtų užtikrinti spartų lėšų veiksmams mobilizavimą
pirmaisiais programavimo laikotarpio metais. Visų pirma būtina
užtikrinti, kad JUI veiksmų programų įgyvendinimo pradinio
išankstinio finansavimo pakaktų išmokoms paramos gavėjams, kad jie
galėtų pradėti ir įgyvendinti veiksmus. Skirtingai nuo
kitų pasidalijamojo valdymo programų, JUI remiama tik iš specialaus
asignavimo ES biudžete. Taigi, šis specialus asignavimas yra vienintelis
pasidalijamojo valdymo JUI finansavimo šaltinis, nes šiuo atveju bendrojo
finansavimo nacionalinės dalies nereikalaujama. Šiuo pasiūlymu
pradinis išankstinis finansavimas, teikiamas iš specialaus asignavimo JUI,
2015 m. bus padidintas iki maždaug 1 mlrd. EUR. Šiuo pasiūlymu
nekeičiamos nei pradinio išankstinio JUI įgyvendinimo veiksmų
programų finansavimo iš ESF, nei iš specialaus asignavimo JUI 2016 m.
išmokėtino pradinio išankstinio finansavimo nuostatos. Kitų
programų, bendrai finansuojamų iš kitų ESI fondų, pradiniam
išankstiniam finansavimui joks poveikis nedaromas.
Pradinio išankstinio finansavimo, skiriamo iš
specialaus asignavimo JUI ir sumokėto pagal JUI remiamoms veiksmų
programoms, padidinimas (nepriklausomai nuo programavimo tvarkos) laikomas
adekvačia ir konkrečias JUI taikomas taisykles visapusiškai
atitinkančia priemone. Be to, pasiūlymu ketinama JUI išankstinio
finansavimo kriterijus suderinti su sanglaudos politikos programų
kriterijais ir taip užtikrinti tokio paties kaip ir kitų programų
lygio išankstinį JUI finansavimą. Tokiu būdu pasiūlymu
siekiama užtikrinti vienodą požiūrį į JUI ir sanglaudos
politikos fondus.
Be to, pradinį išankstinį
finansavimą valstybės narės turėtų naudoti tik
išmokoms paramos gavėjams, įgyvendinantiems JUI programas, kaip
nustatyta Bendrų nuostatų reglamento 81 straipsnio 2 dalyje, ir
lėšas iš karto perduoti atsakingoms įstaigoms. Siekiant užtikrinti,
kad skyrus papildomą išankstinį finansavimą būtų
nedelsiant įgyvendinama JUI, šiame pasiūlyme veiksmų
programų atžvilgiu numatyta, kad jeigu per 12 mėn. nuo šio reglamento
įsigaliojimo Komisija negaus tarpinio mokėjimo prašymų, kuriuose
Sąjungos įnašas iš JUI biudžeto prilygs bent 50 proc. papildomos
išankstinio finansavimo sumos, papildoma išankstinio finansavimo suma
turės būti grąžinta Komisijai.
Šis pasiūlymas atitinka Europos
Sąjungos politinį įsipareigojimą nedelsiant remti jaunimo
integraciją į darbo rinką.
Galiausiai pasiūlymas, kuriuo didinamas
išankstinis finansavimas valstybėms narėms, nekeičia jau sutarto
bendro nacionalinių asignavimų finansavimo; juo tiesiog siūloma
paankstinti asignavimus, kurie ES biudžete jau buvo numatyti JUI. Taigi, šiuo
pasiūlymu didinamos valstybių narių galimybės gauti
lėšų ir nuosekliau jas mobilizuoti, o tai palengvins
įgyvendinimą ir padės imtis priemonių, kuriomis tiesiogiai
prisidedama prie jaunų europiečių integracijos į darbo
rinką, visų pirma siūlant darbo vietas bei gamybinės ir
mokomosios praktikos galimybes.
Jei šis pasiūlymas nebūtų
priimtas, JUI įgyvendinimas ir toliau gerokai vėluotų, o tai
prieštarautų Europos Vadovų Tarybos raginimui skubiai imtis
veiksmų. Trūkstant prieinamo finansavimo, gyvybiškai svarbios ir
labai reikalingos politinės priemonės, kuriomis jaunimui padedama
integruotis į darbo rinką, būtų gerokai sumenkintos.
Tokiomis aplinkybėmis reikia skubiai
didinti pirmaisiais programavimo laikotarpio metais JUI veiksmams skirtinas
lėšas. Todėl, kad būtų galima paspartinti JUI
įgyvendinimą, būtina padidinti iš specialaus asignavimo JUI
skiriamą pradinį išankstinį finansavimą. Siūloma
išankstinio finansavimo norma siekiama maksimalaus poveikio neviršijant JUI
skirto biudžeto.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Su išorės suinteresuotaisiais subjektais
nebuvo konsultuojamasi.
3.           TEISINIAI PASIŪLYMO
ASPEKTAI
Siūloma Reglamentą (ES)
Nr. 1304/2013 papildyti 22a straipsniu, nustatant naują nuostatą
dėl papildomo pagal JUI remiamų veiksmų programų pradinio
išankstinio finansavimo.
4.           POVEIKIS BIUDŽETUI
Siūlomu pakeitimu nedaromas poveikis
daugiametės finansinės programos metinių
įsipareigojimų ir mokėjimų viršutinėms riboms, kaip
nustatyta Reglamento (ES) Nr. 1311/2013 I priede. Taip pat pasiūlymu nedaromas
poveikis 2014–2020 m. programavimo laikotarpio biudžetui.
Metinis įsipareigojimų
asignavimų paskirstymas JUI nesikeičia.
Didesnių mokėjimų
asignavimų papildomam pradiniam išankstiniam JUI finansavimui 2015 m.
reikmė bus visapusiškai patenkinta iš 2015 m. biudžeto
asignavimų – specialaus asignavimo JUI. Taigi dėl siūlomo
pakeitimo neturėtų kilti jokių potencialių trukdžių
finansuoti 2014–2020 m. mokėjimo prašymus.
2015/0026 (COD)
Pasiūlymas
EUROPOS PARLAMENTO IR TARYBOS REGLAMENTAS
kuriuo dėl pradinio išankstinio
finansavimo, skiriamo pagal Jaunimo užimtumo iniciatyvą remiamoms
veiksmų programoms, sumos padidinimo iš dalies keičiamas Europos
Parlamento ir Tarybos reglamentas (ES) Nr. 1304/2013
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 164 straipsnį,
atsižvelgdami į Europos Komisijos
pasiūlymą,
teisėkūros procedūra priimamo
akto projektą perdavus nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[1],
atsižvelgdami į Regionų komiteto
nuomonę[2],
laikydamiesi įprastos
teisėkūros procedūros,
kadangi:
(1)       atsižvelgiant į
didelį ir nemažėjantį jaunimo nedarbą Sąjungoje, buvo
parengta Jaunimo užimtumo iniciatyva (JUI), kuria siekiama paremti nedirbantį
ir nesimokantį jaunimą labiausiai nukentėjusiuose regionuose.
Siekiant sparčiai reaguoti į jaunimo nedarbo problemą, Europos
Parlamento ir Tarybos reglamente (ES) Nr. 1303/2013[3] ir Europos Parlamento
ir Tarybos reglamente (ES) Nr. 1304/2013[4]
pateiktos nuostatos, susijusios su spartesniu JUI skirtų išteklių
telkimu, įskaitant, be kita ko, nuostatas dėl įsipareigojimo
skirti visus išteklius per pirmuosius dvejus programavimo laikotarpio metus,
dėl galimybės priimti specialias JUI veiksmų programas prieš
pateikiant partnerystės susitarimą Komisijai ir dėl JUI
veiksmų išlaidų, patirtų nuo 2013 m. rugsėjo 1 d.,
tinkamumu finansuoti;
(2)       dėl valstybių
narių patiriamų biudžeto suvaržymų ir nepakankamo finansavimo
pirmaisiais programavimo laikotarpio etapais gerokai vėluojama
įgyvendinti JUI. Reglamente (ES) Nr. 1303/2013 nustatyti
išmokėtino pradinio išankstinio finansavimo dydžiai, kad valstybės
narės galėtų remti paramos gavėjus nuo pat veiksmų
programų įgyvendinimo pradžios; JUI atveju šie dydžiai laikomi
nepakankamais, kad paramos gavėjams būtų teikiami būtini
mokėjimai veiksmams įgyvendinti;
(3)       siekiant atsižvelgti į
valstybių narių biudžeto suvaržymus pirmaisiais programavimo
laikotarpio etapais ir atsižvelgiant į skubią reikmę mažinti
jaunimo nedarbą bei tam tikrus JUI ypatumus, tikslinga nustatyti
nuostatas, kurios papildytų Reglamentą (ES) Nr. 1303/2013, kad
2015 m. būtų padidinti pradinio išankstinio finansavimo dydžiai,
skiriami JUI remiamoms veiksmų programoms. Siekiant užtikrinti, kad valstybės
narės turėtų pakankamai lėšų paramos gavėjams,
atsakingiems už jaunimo nedarbo mažinimo veiksmų programų
įgyvendinimą, skirtiniems mokėjimams, reikėtų iš
specialaus asignavimo JUI 2015 m. išmokėti papildomą pradinio
išankstinio finansavimo sumą, skiriamą pagal JUI remiamoms
veiksmų programoms, ir taip padidinti pagal Reglamentą (ES)
Nr. 1303/2013 skiriamas išankstinio finansavimo sumas;
(4)       siekiant užtikrinti, kad
papildoma pradinio išankstinio finansavimo suma būtų nedelsiant
panaudota JUI įgyvendinti, reikėtų nustatyti, kad ši suma
turės būti grąžinta Komisijai, jei tarpinio mokėjimo
prašymuose, pateiktuose Komisijai per 12 mėn. nuo šio reglamento
įsigaliojimo, nurodytos sumos neprilygsta Sąjungos įnašui iš JUI
biudžeto;
(5)       siekiant sudaryti sąlygas
nedelsiant taikyti šiame reglamente numatytas priemones, šis reglamentas
turėtų įsigalioti kitą dieną po jo paskelbimo Europos
Sąjungos oficialiajame leidinyje;
(6)       todėl Reglamentas (ES)
Nr. 1304/2013 turėtų būti atitinkamai iš dalies pakeistas,
PRIĖMĖ ŠĮ
REGLAMENTĄ:
1 straipsnis
Į Reglamentą (ES) Nr. 1304/2013
įterpiamas toks 22a straipsnis:
„22a
straipsnis
Pagal
JUI remiamų veiksmų programų papildomo išankstinio finansavimo
išmokėjimas
1.           Be pradinio išankstinio
finansavimo sumos, mokamos pagal Reglamento (ES) Nr. 1303/2013 134
straipsnio 1 dalies b punktą, 2015 m. visoms JUI remiamoms
veiksmų programoms, nepriklausomai nuo programavimo tvarkos pagal 18
straipsnį, iš specialaus asignavimo JUI mokama tokia pradinio išankstinio
finansavimo suma, kad pradinis išankstinis finansavimas iš specialaus
asignavimo JUI padidėtų iki 30 proc.
2.           Siekiant apskaičiuoti
pagal 1 dalį išmokėtiną papildomo išankstinio finansavimo
sumą, atimamos pagal Reglamento (ES) Nr. 1303/2013 134 straipsnio 1
dalies b punktą iš specialaus asignavimo JUI veiksmų programoms
mokamos sumos.
3.           Jeigu per 12 mėn. nuo
šio reglamento įsigaliojimo valstybės narės nepateikia tarpinio
mokėjimo prašymų, kuriuose Sąjungos įnašas iš JUI
asignavimo prilygsta bent 50 proc. papildomos išankstinio finansavimo
sumos, jos grąžina Komisijai visą papildomą išankstinio
finansavimo sumą, išmokėtą pagal 1 dalį. Toks
grąžinimas nedaro poveikio įnašams, sumokėtiems iš specialaus
asignavimo JUI atitinkamoms veiksmų programoms įgyvendinti.“
2 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
Europos Parlamento vardu                                                     Tarybos
vardu
Pirmininkas                                                     Pirmininkas
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS)
STRUKTŪRA
              1.1.    Pasiūlymo (iniciatyvos) pavadinimas
              1.2.    Atitinkama (-os)
politikos sritis (-ys) VGV / VGB sistemoje
              1.3.    Pasiūlymo
(iniciatyvos) pobūdis
              1.4.    Tikslas (-ai)

              1.5.    Pasiūlymo
(iniciatyvos) pagrindas
              1.6.    Trukmė
ir finansinis poveikis
              1.7.    Numatytas (-i)
valdymo būdas (-ai)
2.           VALDYMO PRIEMONĖS
              2.1.    Stebėsenos
ir atskaitomybės taisyklės
              2.2.    Valdymo
ir kontrolės sistema
              2.3.    Sukčiavimo
ir pažeidimų prevencijos priemonės
3.           NUMATOMAS PASIŪLYMO
(INICIATYVOS) FINANSINIS POVEIKIS
              3.1.    Atitinkama (-os)
daugiametės finansinės programos išlaidų kategorija (-os)
ir biudžeto išlaidų eilutė (-ės)
              3.2.    Numatomas
poveikis išlaidoms
              3.2.1. Numatomo poveikio
išlaidoms santrauka
              3.2.2. Numatomas poveikis
veiklos asignavimams
              3.2.3. Numatomas poveikis
administracinio pobūdžio asignavimams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių įnašai
              3.3.    Numatomas poveikis
įplaukoms
FINANSINĖ
TEISĖS AKTO PASIŪLYMO PAŽYMA
1.           PASIŪLYMO (INICIATYVOS)
STRUKTŪRA
1.1.        Pasiūlymo (iniciatyvos)
pavadinimas
Pasiūlymas,
kuriuo dėl pradinio išankstinio finansavimo, skiriamo pagal Jaunimo
užimtumo iniciatyvą remiamoms veiksmų programoms, sumos padidinimo iš
dalies keičiamas Europos Parlamento ir Tarybos reglamentas (ES) Nr.
1304/2013
1.2.        Atitinkama (-os)
politikos sritis (-ys) VGV / VGB sistemoje[5]

4
Užimtumas, socialiniai reikalai ir įtrauktis
040264
Jaunimo užimtumo iniciatyva
1.3.        Pasiūlymo (iniciatyvos)
pobūdis
¨ Pasiūlymas
(iniciatyva) susijęs (-usi) su nauja priemone
¨ Pasiūlymas
(iniciatyva) susijęs (-usi) su nauja priemone, kuri bus priimta
įgyvendinus bandomąjį projektą ir (arba) atlikus
parengiamuosius veiksmus[6]
x Pasiūlymas
(iniciatyva) susijęs (-usi) su esamos priemonės galiojimo
pratęsimu
¨ Pasiūlymas
(iniciatyva) susijęs (-usi) su priemone, perorientuota į
naują priemonę
1.4.        Tikslas (-ai)
1.4.1.     Komisijos
daugiametis (-čiai) strateginis (-iai) tikslas (-ai),
kurio (-ių) siekiama šiuo pasiūlymu (šia iniciatyva)
nėra
duomenų
1.4.2.     Konkretus (-ūs)
tikslas (-ai) ir atitinkama VGV / VGB veikla
konkretus tikslas
nėra
duomenų
Atitinkama VGV / VGB veikla
nėra
duomenų
1.4.3.     Numatomas (-i)
rezultatas (-ai) ir poveikis
Nurodyti poveikį,
kurį pasiūlymas (iniciatyva) turėtų padaryti tiksliniams
gavėjams (tikslinėms grupėms).
nėra
duomenų
1.4.4.     Rezultatų ir poveikio
rodikliai
Nurodyti
pasiūlymo (iniciatyvos) įgyvendinimo stebėjimo rodiklius.
nėra
duomenų
1.5.        Pasiūlymo (iniciatyvos)
pagrindas
1.5.1.     Trumpalaikiai arba ilgalaikiai
poreikiai
nėra
duomenų
1.5.2.     Papildoma ES dalyvavimo nauda
nėra
duomenų
1.5.3.     Panašios patirties išvados
nėra
duomenų
1.5.4.     Suderinamumas ir galima
sąveika su kitomis atitinkamomis priemonėmis
nėra
duomenų
1.6.        Trukmė ir finansinis
poveikis
¨ Pasiūlymo (iniciatyvos) trukmė
ribota:
–
x Pasiūlymas (iniciatyva) galioja nuo 2015 1 1 iki
2023 12 31
–
x Finansinis poveikis 2015 m.
¨ Pasiūlymo (iniciatyvos) trukmė
neribota:
–
įgyvendinimo pradinis laikotarpis – nuo MMMM
iki MMMM,
–
vėliau – visuotinis taikymas.
1.7.        Numatytas (-i) valdymo
būdas (-ai)[7]
¨ Tiesioginis valdymas vykdomas Komisijos:
–
¨ padalinių, įskaitant Sąjungos atstovybių
darbuotojus;
–
¨  vykdomųjų įstaigų.
x Pasidalijamasis valdymas kartu su valstybėmis narėmis.
¨ Netiesioginis valdymas, biudžeto įgyvendinimo užduotis perduodant:
–
¨ trečiosioms šalims arba jų paskirtoms įstaigoms;
–
¨ tarptautinėms organizacijoms ir jų agentūroms
(nurodyti);
–
¨EIB arba Europos investicijų fondui;
–
¨ įstaigoms, nurodytoms Finansinio reglamento 208 ir 209
straipsniuose;
–
¨ viešosios teisės įstaigoms;
–
¨ įstaigoms, kurių veiklą reglamentuoja privatinė
teisė, veikiančioms viešųjų paslaugų srityje, jeigu
jos pateikia pakankamų finansinių garantijų;
–
¨ įstaigoms, kurių veiklą reglamentuoja valstybės
narės privatinė teisė, kurioms pavesta įgyvendinti viešojo
ir privačiojo sektorių partnerystę ir kurios pateikia
pakankamų finansinių garantijų;
–
¨ asmenims, kuriems pavestas konkrečių BUSP veiksmų
vykdymas pagal ES sutarties V antraštinę dalį, ir kurie nurodyti
atitinkamame pagrindiniame teisės akte.
–       Jei nurodomas daugiau kaip vienas valdymo
būdas, išsamią informaciją pateikti šio punkto pastabų
skiltyje.
Pastabos
nėra
duomenų
2.           VALDYMO PRIEMONĖS
2.1.        Stebėsenos ir
atskaitomybės taisyklės
Nurodyti dažnumą
ir sąlygas.
nėra
duomenų
2.2.        Valdymo ir kontrolės
sistema
2.2.1.     Nustatyta rizika
nėra
duomenų
2.2.2.     Informacija apie
įdiegtą vidaus kontrolės sistemą
nėra
duomenų
2.2.3.     Numatomo klaidos rizikos
laipsnio kontrolės ir vertinimo sąnaudų ir naudos
apskaičiavimas
nėra
duomenų
2.3.        Sukčiavimo ir
pažeidimų prevencijos priemonės
Nurodyti dabartines
arba numatytas prevencijos ir apsaugos priemones.
nėra
duomenų
3.           NUMATOMAS PASIŪLYMO
(INICIATYVOS) FINANSINIS POVEIKIS
3.1.        Atitinkama (-os)
daugiametės finansinės programos išlaidų kategorija (-os)
ir biudžeto išlaidų eilutė (-ės)
·      Dabartinės biudžeto eilutės
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašo
 numeris [Išlaidų kategorija.....................] || DA / NDA[8] || ELPA šalių[9]   || šalių kandidačių[10]   || trečiųjų šalių || pagal Finansinio reglamento 21 straipsnio 2 dalies b punktą
 1 Pažangus ir integracinis augimas || 04 0264 [Jaunimo užimtumo iniciatyva]   || DA || NE || NE || NE || NE
·      Prašomos sukurti naujos biudžeto eilutės
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašo
 numeris [Išlaidų kategorija.....................] || DA / NDA || ELPA šalių || šalių kandidačių || trečiųjų šalių || pagal Finansinio reglamento 21 straipsnio 2 dalies b punktą
   || [XX.YY.YY.YY.]   ||   || TAIP / NE || TAIP / NE || TAIP / NE || TAIP / NE
3.2.        Numatomas poveikis išlaidoms
Siūlomu pakeitimu nedaromas poveikis
daugiametės finansinės programos metinių
įsipareigojimų ir mokėjimų viršutinėms riboms, kaip
nustatyta Reglamento (ES) Nr. 1311/2013 I priede.
Metinis įsipareigojimų
asignavimų paskirstymas JUI nesikeičia.
Didesni mokėjimų asignavimai
pradiniam išankstiniam JUI finansavimui 2015 m. bus gauti iš 2015 m.
biudžeto 4 antraštinės dalies (Užimtumas, socialiniai reikalai ir
įtrauktis) asignavimų ESF ir JUI.
3.2.1.     Numatomo poveikio išlaidoms
santrauka
mln. EUR (tūkstantųjų tikslumu)
 Daugiametės finansinės programos išlaidų kategorija || Numeris 1 || Pažangus ir integracinis augimas
 EMPL GD ||   ||   || 2014 || 2015 || 2016 || 2017 || 2018[11] || 2019 || 2020 || IŠ VISO
  Veiklos asignavimai ||   ||   ||   ||   ||   ||   ||   ||
 04 0264 [Jaunimo užimtumo iniciatyva]   || Įsipareigojimai || (1) || 0 || 0 || 0 || 0 || 0 || 0 || 0 || 0
 Mokėjimai || (2) || 0 || 930 000 || 0 || 0 || -930 000 || 0 || 0 || 0
 Administracinio pobūdžio asignavimai, finansuojami iš konkrečių programų rinkinio lėšų[12]   ||   ||   ||   ||   ||   ||   ||   ||
 nėra duomenų ||   || (3) ||   ||   ||   ||   ||   ||   ||   ||
 IŠ VISO asignavimųEMPL GD || Įsipareigojimai || =1+1a +3 || 0 || 0 || 0 || 0 || 0 || 0 || 0 || 0
 Mokėjimai || =2+2a +3 || 0 || 930 000 || 0 || 0 || -930 000 || 0 || 0 || 0
  IŠ VISO veiklos asignavimų || Įsipareigojimai || (4) || 0 || 0 || 0 || 0 || 0 || 0 || 0 || 0
 Mokėjimai || (5) || 0 || 930 000 || 0 || 0 || -930 000 || 0 || 0 || 0
  IŠ VISO administracinio pobūdžio asignavimų, finansuojamų iš konkrečių programų rinkinio lėšų || (6) || 0 || 0 || 0 || 0 || 0 || 0 || 0 || 0
 IŠ VISO asignavimų pagal daugiametės finansinės programos 1 IŠLAIDŲ KATEGORIJĄ || Įsipareigojimai || =4+ 6 || 0 || 0 || 0 || 0 || 0 || 0 || 0 || 0
 Mokėjimai || =5+ 6 || 0 || 930 000 || 0 || 0 || -930 000 || 0 || 0 || 0
Jei pasiūlymas (iniciatyva) daro poveikį
kelioms išlaidų kategorijoms:
  IŠ VISO veiklos asignavimų || Įsipareigojimai || (4) ||   ||   ||   ||   ||   ||   ||   ||
 Mokėjimai || (5) ||   ||   ||   ||   ||   ||   ||   ||
  IŠ VISO administracinio pobūdžio asignavimų, finansuojamų iš konkrečių programų rinkinio lėšų || (6) ||   ||   ||   ||   ||   ||   ||   ||
 IŠ VISO asignavimų pagal daugiametės finansinės programos 1–4 IŠLAIDŲ KATEGORIJAS (Orientacinė suma) || Įsipareigojimai || =4+ 6 ||   ||   ||   ||   ||   ||   ||   ||
 Mokėjimai || =5+ 6 ||   ||   ||   ||   ||   ||   ||   ||
 Daugiametės finansinės programos išlaidų kategorija || 5 || Administracinės išlaidos
mln. EUR (tūkstantųjų tikslumu)
   ||   ||   || Metai N || MetaiN+1 || MetaiN+2 || MetaiN+3 || Atsižvelgiant į poveikio trukmę įterpti reikiamą metų skaičių (žr. 1.6 punktą) || IŠ VISO
 <…….> GD ||
  Žmogiškieji ištekliai ||   ||   ||   ||   ||   ||   ||   ||
  Kitos administracinės išlaidos ||   ||   ||   ||   ||   ||   ||   ||
 IŠ VISO <….> GD || Asignavimai ||   ||   ||   ||   ||   ||   ||   ||
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) ||   ||   ||   ||   ||   ||   ||   ||
mln. EUR (tūkstantųjų tikslumu)
   ||   ||   || MetaiN[13] || MetaiN+1 || MetaiN+2 || MetaiN+3 || Atsižvelgiant į poveikio trukmę įterpti reikiamą metų skaičių (žr. 1.6 punktą) || IŠ VISO
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai ||   ||   ||   ||   ||   ||   ||   ||
 Mokėjimai ||   ||   ||   ||   ||   ||   ||   ||
3.2.2.     Numatomas poveikis veiklos
asignavimams
–
¨  Pasiūlymui (iniciatyvai) įgyvendinti veiklos asignavimai
nenaudojami
–
x Pasiūlymui (iniciatyvai) įgyvendinti veiklos asignavimai
naudojami taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   || MetaiN || MetaiN+1 || MetaiN+2 || MetaiN+3 || Atsižvelgiant į poveikio trukmę įterpti reikiamą metų skaičių (žr. 1.6 punktą) || IŠ VISO
 REZULTATAI
 Rūšis[14]   || Vidutinės sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Bendras skaičius || Iš viso sąnaudų
 1 KONKRETUS TIKSLAS[15] ... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 1 konkretaus tikslo tarpinė suma ||   ||   ||   ||   ||   ||   ||   ||   ||   ||   ||   ||   ||   ||   ||   ||
 2 KONKRETUS TIKSLAS ... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 2 konkretaus tikslo tarpinė suma ||   ||   ||   ||   ||   ||   ||   ||   ||   ||   ||   ||   ||   ||   ||   ||
 IŠ VISO SĄNAUDŲ ||   ||   ||   ||   ||   ||   ||   ||   ||   ||   ||   ||   ||   ||   ||   ||
3.2.3.     Numatomas poveikis
administracinio pobūdžio asignavimams
3.2.3.1.  Santrauka
–
x Pasiūlymui (iniciatyvai) įgyvendinti administracinio
pobūdžio asignavimų nenaudojama
–
¨  Pasiūlymui (iniciatyvai) įgyvendinti administracinio
pobūdžio asignavimai naudojami taip:
mln. EUR
(tūkstantųjų tikslumu)
   || MetaiN [16] || MetaiN+1 || MetaiN+2 || MetaiN+3 || Atsižvelgiant į poveikio trukmę įterpti reikiamą metų skaičių (žr. 1.6 punktą) || IŠ VISO
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||
 Žmogiškieji ištekliai ||   ||   ||   ||   ||   ||   ||   ||
 Kitos administracinės išlaidos ||   ||   ||   ||   ||   ||   ||   ||
 Daugiametės finansinės programos 5 IŠLAIDŲ KATEGORIJOS tarpinė suma ||   ||   ||   ||   ||   ||   ||   ||
 Neįtraukta į daugiametės finansinės programos 5 IŠLAIDŲ KATEGORIJĄ[17]   ||   ||   ||   ||   ||   ||   ||   ||
 Žmogiškieji ištekliai ||   ||   ||   ||   ||   ||   ||   ||
 Kitos administracinio pobūdžio išlaidos ||   ||   ||   ||   ||   ||   ||   ||
 Iš viso neįtraukta į daugiametės finansinės programos 5 IŠLAIDŲ KATEGORIJĄ ||   ||   ||   ||   ||   ||   ||   ||
 IŠ VISO ||   ||   ||   ||   ||   ||   ||   ||
Žmogiškųjų
išteklių ir kitų administracinio pobūdžio išlaidų
asignavimų poreikiai bus tenkinami iš GD asignavimų, jau
paskirtų priemonei valdyti ir (arba) perskirstytų generaliniame
direktorate, ir prireikus finansuojami iš papildomų lėšų, kurios
atsakingam GD gali būti skiriamos pagal metinę asignavimų
skyrimo procedūrą ir atsižvelgiant į biudžeto apribojimus.
3.2.3.2.            Numatomi žmogiškųjų išteklių poreikiai
–
x Pasiūlymui (iniciatyvai) įgyvendinti žmogiškųjų
išteklių nenaudojama.
–
¨  Pasiūlymui (iniciatyvai) įgyvendinti žmogiškieji ištekliai
naudojami taip:
Sąmatą surašyti etatų vienetais
 ||   || MetaiN || MetaiN+1 || N+2 metai || N+3 metai || Atsižvelgiant į poveikio trukmę įterpti reikiamą metų skaičių (žr. 1.6 punktą)
 ||  Etatų plano pareigybės (pareigūnai ir laikinieji darbuotojai) ||   ||
 || XX 01 01 01 (Komisijos būstinė ir atstovybės) ||   ||   ||   ||   ||   ||   ||
 || XX 01 01 02 (Delegacijos) ||   ||   ||   ||   ||   ||   ||
 || XX 01 05 01 (Netiesioginiai moksliniai tyrimai) ||   ||   ||   ||   ||   ||   ||
 || 10 01 05 01 (Tiesioginiai moksliniai tyrimai) ||   ||   ||   ||   ||   ||   ||
  Išorės darbuotojai (etatų vienetais) [18]   ||
 || XX 01 02 01 (CA, SNE, INT finansuojami iš bendrojo biudžeto) ||   ||   ||   ||   ||   ||   ||
 || XX 01 02 02 (CA, LA, SNE, INT ir JED atstovybėse) ||   ||   ||   ||   ||   ||   ||
 || XX 01 04 yy [19]   || - būstinėje   ||   ||   ||   ||   ||   ||   ||
 || - delegacijose ||   ||   ||   ||   ||   ||   ||
 || XX 01 05 02 (CA, SNE, INT– netiesioginiai moksliniai tyrimai) ||   ||   ||   ||   ||   ||   ||
 || 10 01 05 02 (CA, INT, SNE – tiesioginiai moksliniai tyrimai) ||   ||   ||   ||   ||   ||   ||
 || Kitos biudžeto eilutės (nurodyti) ||   ||   ||   ||   ||   ||   ||
 || IŠ VISO ||   ||   ||   ||   ||   ||   ||
XX yra atitinkama politikos sritis arba biudžeto
antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai ||
 Išorės darbuotojai ||
3.2.4.     Suderinamumas su dabartine
daugiamete finansine programa
–
x Pasiūlymas (iniciatyva) atitinka dabartinę daugiametę
finansinę programą.
–
¨  Atsižvelgiant į pasiūlymą (iniciatyvą), reikės
pakeisti daugiametės finansinės programos atitinkamos išlaidų
kategorijos programavimą.
Paaiškinti, kaip reikia pakeisti programavimą, ir
nurodyti atitinkamas biudžeto eilutes bei sumas.
–
¨  Įgyvendinant pasiūlymą (iniciatyvą) būtina
taikyti lankstumo priemonę arba patikslinti daugiametę finansinę
programą.
Paaiškinti, ką reikia atlikti, ir nurodyti
atitinkamas išlaidų kategorijas, biudžeto eilutes ir sumas.
3.2.5.     Trečiųjų
šalių įnašai
–
Pasiūlyme (iniciatyvoje) nenumatyta bendro su
trečiosiomis šalimis finansavimo
–
Pasiūlyme (iniciatyvoje) numatytas bendras
finansavimas apskaičiuojamas taip:
Asignavimai mln. EUR (tūkstantųjų
tikslumu)
   || MetaiN || MetaiN+1 || MetaiN+2 || MetaiN+3 || Atsižvelgiant į poveikio trukmę įterpti reikiamą metų skaičių (žr. 1.6 punktą) || Iš viso
 Nurodyti bendrą finansavimą teikiančią įstaigą ||   ||   ||   ||   ||   ||   ||   ||
 IŠ VISO bendrai finansuojamų asignavimų ||   ||   ||   ||   ||   ||   ||   ||
3.3.        Numatomas poveikis
įplaukoms
–
x Pasiūlymas (iniciatyva) neturi finansinio poveikio
įplaukoms.
–
¨  Pasiūlymas (iniciatyva) turi finansinį poveikį:
–
¨         nuosaviems ištekliams
–
¨         įvairioms įplaukoms
mln. EUR
(tūkstantųjų tikslumu)
 Biudžeto įplaukų eilutė || Einamųjų finansinių metų asignavimai || Pasiūlymo (iniciatyvos) poveikis[20]
 MetaiN || MetaiN+1 || MetaiN+2 || MetaiN+3 || Atsižvelgiant į poveikio trukmę įterpti reikiamą metų skaičių (žr. 1.6 punktą)
 ... straipsnis ||   ||   ||   ||   ||   ||   ||   ||
Įvairių
asignuotųjų įplaukų atveju nurodyti biudžeto išlaidų
eilutę (-es), kuriai (-ioms) daromas poveikis.
Nurodyti poveikio
įplaukoms apskaičiavimo metodą.
[1]               OL C, , p. .
[2]               OL C, , p. .
[3]               2013 m. gruodžio 17 d. Europos Parlamento ir
Tarybos reglamentas (ES) Nr. 1303/2013, kuriuo nustatomos Europos
regioninės plėtros fondui, Europos socialiniam fondui, Sanglaudos
fondui, Europos žemės ūkio fondui kaimo plėtrai ir Europos
jūrų reikalų ir žuvininkystės fondui bendros nuostatos ir
Europos regioninės plėtros fondui, Europos socialiniam fondui,
Sanglaudos fondui ir Europos jūrų reikalų ir žuvininkystės
fondui taikytinos bendrosios nuostatos ir panaikinamas Tarybos reglamentas (EB)
Nr. 1083/2006      (OL L 347, 2013 12 20, p. 320).
[4]               2013 m. gruodžio 17 d. Europos Parlamento ir Tarybos
reglamentas (ES) Nr. 1304/2013 dėl Europos socialinio fondo, kuriuo
panaikinamas Tarybos reglamentas (EB) Nr. 1081/2006 (OL L 347, 2013 12 20,
p. 470).
[5]               VGV – veikla grindžiamas valdymas; VGB – veikla
grindžiamo biudžeto sudarymas.
[6]               Kaip nurodyta Finansinio reglamento 54 straipsnio 2
dalies a arba b punkte.
[7]               Informacija apie valdymo būdus ir nuorodos į
Finansinį reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html.
[8]               DA – diferencijuotieji asignavimai, NDA –
nediferencijuotieji asignavimai.
[9]               ELPA: Europos laisvosios prekybos asociacija.
[10]             Šalių kandidačių ir, kai taikoma,
Vakarų Balkanų potencialių šalių kandidačių.
[11]             Vadovaujantis Reglamento (ES) Nr. 1303/2013 136
straipsniu išankstinis finansavimas turi būti grindžiamas (pateisinamas)
JUI išlaidomis, deklaruotomis iki 2018 m. gruodžio 31 d.
[12]             Techninė ir (arba) administracinė pagalba bei
išlaidos ES programų ir (arba) veiksmų įgyvendinimui remti
(buvusios BA eilutės), netiesioginiai moksliniai tyrimai, tiesioginiai
moksliniai tyrimai.
[13]             N metai yra pasiūlymo (iniciatyvos) įgyvendinimo
pradžios metai.
[14]             Rezultatai – tai būsimi produktai ir paslaugos (pvz.,
finansuota studentų mainų, nutiesta kelių kilometrų ir
kt.).
[15]             Kaip aprašyta 1.4.2 punkte „Konkretus (-ūs)
tikslas (-ai)“.
[16]             N metai yra pasiūlymo (iniciatyvos) įgyvendinimo
pradžios metai.
[17]             Techninė ir (arba) administracinė pagalba bei
išlaidos ES programų ir (arba) veiksmų įgyvendinimui remti
(buvusios BA eilutės), netiesioginiai moksliniai tyrimai, tiesioginiai
moksliniai tyrimai.
[18]             CA – sutartininkas („Contract Staff“), LA – vietinis
darbuotojas („Local Staff“), SNE – deleguotasis nacionalinis ekspertas
(„Seconded National Expert“), INT – per agentūrą įdarbintas
darbuotojas („agency staff“), JED – jaunesnysis atstovybės ekspertas
(„Junior Expert in Delegations“).
[19]             Neviršijant viršutinės ribos, nustatytos išorės
darbuotojams, finansuojamiems iš veiklos asignavimų (buvusių BA
eilučių).
[20]             Tradiciniai nuosavi ištekliai (muitai, cukraus
mokesčiai) turi būti nurodomi grynosiomis sumomis, t. y. iš
bendros sumos atskaičius 25 % surinkimo sąnaudų.